pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการดำเนินงานครงการรถไฟฟ้าสายสีเหลือง ช่วงลาดพร้าว - สำโรง
วันพฤหัสบดีที่ 16 มิถุนายน 2565
รฟม. ลงพื้นที่ตรวจการดําเนินงานครงการรถไฟฟ้าสายสีเหลือง ช่วงลาดพร้าว - สําโรง
เพื่อลดผลกระทบด้านสิ่งแวดล้อมในเขตพื้นที่ก่อสร้าง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย กองสิ่งแวดล้อม ฝ่ายพัฒนาโครงการรถไฟฟ้าลงพื้นที่ตรวจสอบและติดตามการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้า สายสีเหลือง ช่วงลาดพร้าว - สําโรง ตลอดแนวเส้นทางก่อสร้างโครงการ ตั้งแต่สถานีลาดพร้าว บนถนนลาดพร้าว ไปจนถึงสถานีสําโรง บนถนนเทพารักษ์
โดยได้ตรวจสอบการติดตั้งรั้วทึบล้อมรอบพื้นที่ก่อสร้าง เพื่อเป็นการกําหนดเขตการก่อสร้างให้ชัดเจน และตรวจสอบการดําเนินการตามมาตรการแก้ไขปัญหาฝุ่นละออง PM 2.5 อาทิ การทําความสะอาดพื้นที่ก่อสร้าง การปิดคลุมกองดิน กองทราย และเศษวัสดุก่อสร้าง รวมไปถึงได้เน้นย้ําผู้รับสัมปทาน ในกรณีที่มีการก่อสร้างรบกวนทางเดินเท้าเดิม โดยให้จัดทําทางเดินเท้าชั่วคราว เพื่อให้สะดวกต่อการสัญจรของประชาชน และให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด สามารถสอบถามข้อมูลโครงการ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง
วันอังคารที่ 12 ตุลาคม 2564
รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง
รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง ครั้งที่ 5/2564 ดําเนินการประชุมผ่านระบบออนไลน์ (VDO Conference) จากห้องประชุม 134 กระทรวงเกษตรและสหกรณ์ โดยมีสาระสําคัญในการประชุม ได้แก่ 1) รับทราบรายงานผลการดําเนินงานโครงการสนับสนุนสินเชื่อผู้ประกอบการผลิตผลิตภัณฑ์ยาง 2) พิจารณาอนุมัติจ่ายเงินชดเชยดอกเบี้ย (เพิ่มเติม) 3) พิจารณาการชดเชยดอกเบี้ย (เพิ่มเติม) ที่จ่ายแบบ Interest Rate Swap 4) พิจารณาปรับปรุงวิธีการดําเนินงานโครงการสนับสนุนสินเชื่อผู้ประกอบการผลิตผลิตภัณฑ์ยาง 5) พิจารณาการขอผ่อนผันหลักเกณฑ์และเงื่อนไขโครงการสนับสนุนสินเชื่อผู้ประกอบการผลิตผลิตภัณฑ์ยาง และ 6) พิจารณาปรับเปลี่ยนหลักเกณฑ์เงื่อนไขโครงการสนับสนุนสินเชื่อผู้ประกอบการผลิตผลิตภัณฑ์ยาง
รัฐบาลไทย-ข่าวทำเนียบรัฐบาล-คณะกรรมการควบคุมการขนส่งทางบกกลาง มีมติให้ปรับเพิ่มอัตราค่าโดยสารรถประจำทางหมวด 2 และหมวด 3 กิโลเมตรละ 5 สตางค์ เริ่มวันที่ 4 กรกฎาคม 2565
วันพุธที่ 29 มิถุนายน 2565
คณะกรรมการควบคุมการขนส่งทางบกกลาง มีมติให้ปรับเพิ่มอัตราค่าโดยสารรถประจําทางหมวด 2  และหมวด 3 กิโลเมตรละ 5 สตางค์ เริ่มวันที่ 4 กรกฎาคม 2565
...
คณะกรรมการควบคุมการขนส่งทางบกกลาง มีมติให้ปรับเพิ่มอัตราค่าโดยสารรถประจําทางหมวด 2 และหมวด 3 กิโลเมตรละ 5 สตางค์ เพื่อให้ผู้ประกอบการยังคงให้บริการแก่ประชาชนได้อย่างต่อเนื่อง เริ่มวันที่ 4 กรกฎาคม 2565
ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้คณะกรรมการควบคุมการขนส่งทางบกกลาง เร่งพิจารณาแก้ไขปัญหาความเดือดร้อนของผู้ประกอบการรถโดยสารประจําทางหมวด 2 (เส้นทางที่มีต้นทางจากกรุงเทพมหานครไปยังต่างจังหวัด) และหมวด 3 (เส้นทางระหว่างจังหวัดที่ไม่มีกรุงเทพมหานครเป็นต้นทางปลายทาง) จากสถานการณ์ราคาน้ํามันดีเซลปรับตัวสูงขึ้น (อัตราค่าโดยสารปัจจุบัน คิดต้นทุนที่ราคาน้ํามันดีเซลลิตรละ 27.09 บาท ขณะนี้อยู่ที่ราคาลิตรละ 34.99 บาท)
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า เพื่อให้เกิดความเป็นธรรมกับผู้ประกอบการขนส่งและไม่เป็นภาระประชาชนมากนัก กรมการขนส่งทางบก (ขบ.) ในฐานะ นายทะเบียนกลาง จึงได้นําเรื่องดังกล่าวเสนอคณะกรรมการควบคุมการขนส่งทางบกกลาง ในการประชุมเมื่อวันที่ 28 มิถุนายน 2565 โดยมีนายสรพงศ์ ไพฑูรย์พงษ์ รองปลัดกระทรวงคมนาคม เป็นประธาน ที่ประชุมได้พิจารณาแล้วมีมติให้ปรับเพิ่มอัตราค่าโดยสารรถโดยสารประจําทางหมวด 2 และหมวด 3 ในอัตรากิโลเมตรละ 5 สตางค์ เพื่อประคับประคองผู้ประกอบการขนส่งให้มีรายได้เพียงพอในการบริหารจัดการเดินรถต่อไปได้อย่างต่อเนื่อง ประชาชนได้รับบริการพื้นฐานที่จําเป็น และอัตราค่าโดยสารที่เพิ่มขึ้นไม่ทําให้ประชาชนได้รับความเดือดร้อน มากเกินไป โดยการปรับอัตราค่าโดยสารดังกล่าว มีผลใช้บังคับวันที่ 4 กรกฎาคม 2565 เป็นต้นไป สําหรับรถโดยสารประจําทางในส่วนภูมิภาคที่วิ่งภายในจังหวัดให้คณะกรรมการควบคุมการขนส่งทางบกประจําจังหวัด พิจารณาอัตราค่าโดยสารให้สอดคล้องกับสถานการณ์ภายในจังหวัด คณะกรรมการควบคุมการขนส่งทางบกกลางได้กําชับ ขบ. ให้กํากับดูแลผู้ประกอบการให้จัดการเดินรถเป็นไปตามเงื่อนไข และสอดคล้องกับความต้องการในการเดินทางของประชาชน ทั้งนี้ ขบ. ได้ประสานสมาคมกิจการรถโดยสารประจําทางไทยและสมาคมผู้ประกอบการรถยนต์โดยสารให้แจ้งสมาชิกจัดการเดินรถให้เป็นไปตามเงื่อนไขและสอดคล้องกับความต้องการเดินทางของประชาชนต่อไป
รัฐบาลไทย-ข่าวทำเนียบรัฐบาล-ชัยวุฒิ ปลื้มใจ นโยบาย DE ลุงตู่ สิงคโปร์ ชมไทย ผู้นำ ด้านดิจิทัลอาเซียน ย้ำ PDPA ดี สิงคโปร์ทำมาหลายปีเเล้ว
วันจันทร์ที่ 6 มิถุนายน 2565
ชัยวุฒิ ปลื้มใจ นโยบาย DE ลุงตู่ สิงคโปร์ ชมไทย ผู้นํา ด้านดิจิทัลอาเซียน ย้ํา PDPA ดี สิงคโปร์ทํามาหลายปีเเล้ว
ชัยวุฒิ ปลื้มใจ นโยบาย DE ลุงตู่ สิงคโปร์ ชมไทย ผู้นํา ด้านดิจิทัลอาเซียน ย้ํา PDPA ดี สิงคโปร์ทํามาหลายปีเเล้ว
ชัยวุฒิ ปลื้มใจ สิงคโปร์สนใจดึงไทย MOU ดิจิทัล พร้อมชื่นชม start up คนไทย เป็นผู้นําอาเซียน ขณะที่รมว.ไอซีที สิงคโปร์บอก PDPAดี จริง
วันนี้ (6 มิถุนายน 2565) เวลา 9:00 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม พร้อมด้วย นายชุตินทร คงศักดิ์ เอกอัครราชทูต สถานเอกอัครราชทูต ณ สิงคโปร์ สาธารณรัฐสิงคโปร์ และนายเอกสิทธิ์ คุณานันทกุล เลขานุการรัฐมนตรี ได้เดินทางไปพบ กับ นาย กาน คิม ยอง รัฐมนตรีว่าการกระทรวงการค้าและอุตสาหกรรม เพื่อหารือเกี่ยวกับการลงนามMOU Digital Economy partnership Agreement (DEPA) ทั้งนี้ รัฐมนตรีว่าการ กระทรวงการค้าเเละการลงทุน สิงคโปร์ได้เป็นเจ้าภาพในการเลี้ยงอาหารเช้าเเละพบปะพูดคุยเกี่ยวกับประเด็นสําคัญในการผลักดันกรอบความร่วมมือทางด้านการค้าดิจิทัล เพื่อส่งเสริมเศรษฐกิจดิจิทัล ดังนี้ 1.ความร่วมมือในการผลักดันนโยบายการปรับเปลี่ยนไปสู่ดิจิทัล (Digital Transformation) รัฐบาลไทยตระหนักถึงความสําคัญในการนําเทคโนโลยีดิจิทัลมาเป็นองค์ประกอบสําคัญ 2. พาณิชย์อิเล็กทรอนิกส์ การดําเนินงานในส่วนที่เกี่ยวกับนโยบายด้าน e - Commerce ของไทย – หน่วยงานที่เกี่ยวข้อง 3.ศูนย์ข่าวปลอม 4.การดําเนินการระบบคลาวด์ การจัดตั้งบริการคลาวด์ กลางภาครัฐ (Government Data Center andCloud Service: GDCC)
5.แนวทางความร่วมมือเกี่ยวกับกฎหมายการคุ้มครองข้อมูลส่วนบุคคล – หน่วยงานที่เกี่ยวข้อง 6.แนวทางความร่วมมือเกี่ยวกับการรักษาความมั่นคงปลอดภัยทางไซเบอร์ 7.การลงทุน ณ Digital Valley และ IoT Institute ในเขตพัฒนาพิเศษภาค ตะวันออก (EEC) 8.การพัฒนาทักษะด้านดิจิทัล (Digital Skill / Literacy)
จากนั้น รัฐมนตรีว่าการ กระทรวงดิจิทัลเพื่อเศรษฐกิจเเละสังคม ได้เดินทางไปพบนางโจเซฟิน เตียว รัฐมนตรีว่าการกระทรวงการสื่อสารและสารสนเทศ และรัฐมนตรีคนที่สองกระทรวงมหาดไทย ณ.ที่ทําการกระทรวงมหาดไทย มีการหารือกันเกี่ยวกับ เรื่อง PDPE ซึ่งรัฐบาล สิงคโปร์ ได้ดําเนินการเรื่องดังกล่าว มาเเล้วหลายปี เเละพร้อมที่จะช่วยเหลือเเละให้ข้อมูลกับประเทศไทยภายหลังจากที่ทราบว่าประเทศไทยเพิ่งได้มีการนําพระราชบัญญัติดังกล่าว มาบังคับใช้
ทั้งนี้ นายชัยวุฒิ เปิดเผยว่า ทางรัฐบาลสิงคโปร์ ให้ความสนใจในเรื่องการลงทุนด้านดิจิทัลเป็นอย่างมากเเละอยากให้ไทยลงนามกรอบความร่วมมือระหว่างกันเพื่อดึงดูดความสนใจนักลงทุนรุ่นใหม่ ให้หันมาลงทุนด้านดิจิทัลซึ่งสิงคโปร์มองว่าไทยมีศักยภาพด้านนี้ จึงอยากให้ผลักดัน กรอบความร่วมมือระหว่างกัน พร้อมกับเรื่องPDPA โดย นางโจเซฟิน เตียว รัฐมนตรีว่าการกระทรวงการสื่อสารและสารสนเทศ และรัฐมนตรีคนที่สองกระทรวงมหาดไทย ก็เล่าให้ผมฟังว่า เรื่องPDPA เป็นเรื่องที่ดีมาก รัฐบาลสิงคโปร์ก็ยินดีที่จะให้การสนับสนุนหรือให้ข้อมูลเรื่องPDPA กับประเทศไทยเพราะสิงคโปร์ทํามาหลายปีเเล้ว
ทั้งนี้ นายชัยวุฒิ ยังย้ําด้วยว่าจะนําเรื่องดังกล่าวรายงานเเละหารือกับท่านนายกรัฐมนตรีต่อไป เนื่องจากเป็นเรื่องสําคัญ เเละเป็นนโยบายของรัฐบาลที่ท่านนายกรัฐมนตรี พลเอก ประยุทธ์ จันทร์โอชา พยายามส่งเสริมเเละสนับสนุน จึงเรียกได้ว่าเรื่องดังกล่าวประสบความสําเร็จเป็นอย่างดี เนื่องจากขณะนี้ไทยได้รับการยอมรับเเละถูกจับตามอง ในฐานะ ผู้นํา ด้านดิจิทัลแห่งอาเซียน
*******************
รัฐบาลไทย-ข่าวทำเนียบรัฐบาล-ก.เกษตร ให้สินเชื่อสร้างอาชีพ สูงสุดรายละ 100,000 บาท ติดต่อ สนง.ปศุสัตว์ หรือ ธ.ก.ส. ใกล้บ้าน
วันพฤหัสบดีที่ 16 ธันวาคม 2564
ก.เกษตร ให้สินเชื่อสร้างอาชีพ สูงสุดรายละ 100,000 บาท ติดต่อ สนง.ปศุสัตว์ หรือ ธ.ก.ส. ใกล้บ้าน
.....
กระทรวงเกษตรและสหกรณ์ (กษ.) จัดทําโครงการสานฝันสร้างอาชีพ และยกระดับรายได้เกษตรกร โดยให้สินเชื่อเป็นเงินทุนหมุนเวียน สูงสุดรายละ 100,000 บาท อัตราดอกเบี้ย 4% ใน 3 ปีแรก ผู้เป็นหนี้เสียสามารถขอกู้ได้ ใช้บุคคลหรือหลักทรัพย์ค้ําประกันได้ เพื่อส่งเสริมการประกอบอาชีพด้านการเกษตร เน้นที่มีตลาดรองรับ มีการประกันราคารับซื้อผลผลิต ให้สามารถสร้างรายได้ในระยะสั้น 4 - 6 เดือน และสามารถต่อยอดเป็นอาชีพที่มั่นคงได้
.
เกษตรกรที่สนใจติดต่อได้ที่ สํานักงานปศุสัตว์ใกล้บ้าน หรือ ธ.ก.ส. ทุกสาขาทั่วประเทศ ภายในวันที่ 31 มี.ค. 67 โดยกรมปศุสัตว์พร้อมให้คําแนะนําตลอดห่วงโซ่การผลิตและการตลาด เช่น การเลี้ยงสัตว์ การป้องกันควบคุมโรค การควบคุมมาตรฐานฟาร์ม การแปรรูป และบริการอื่นๆที่เกี่ยวข้อง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พม. มอบรางวัลทีมชนะการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19
วันจันทร์ที่ 27 มิถุนายน 2565
พม. มอบรางวัลทีมชนะการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19
พม. มอบรางวัลทีมชนะการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19
วันที่ 24 มิ.ย. 65เวลา 13.00 น. ที่ห้อง Magic 3 โรงแรมมิราเคิล แกรนด์ คอนเวนชั่น กรุงเทพฯนายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์เป็นประธานในพิธีปิดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19 พร้อมมอบรางวัลแก่ทีมที่ชนะการแข่งขัน โดยมีคณะกรรมการผู้ทรงคุณวุฒิตัดสินการแข่งขัน ได้แก่ ดร.สมชัย จิตสุชน ผู้ช่วยศาตราจารย์ ดร.ธร ปีติดล และนายอนรรฆ พิทักษ์ธานิน เข้าร่วม
นายธนสุนทรกล่าวว่า ตามที่ กระทรวงการพัฒนาสังคมและความมั่นคงของมนุษย์ (พม.) ได้จัดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19ระหว่างวันที่23 - 24มิถุนายน 2565เพื่อให้ได้ข้อเสนอนวัตกรรมทางสังคมสําหรับกลุ่มเปราะบางในสังคมเมืองที่มีความเสี่ยงสูงที่จะได้รับผลกระทบรุนแรงกว่ากลุ่มอื่นๆ ซึ่งมีความเสียเปรียบทางด้านโอกาส และการอยู่ในภาวะพึ่งพิง ประกอบกับการคุ้มครองทางสังคมของประเทศไทยที่ยังไม่ครอบคลุมและระดับสิทธิประโยชน์ที่ยังไม่เพียงพอ เพื่อนําไปสู่การลดผลกระทบด้านต่างๆ หรือรองรับการเปลี่ยนแปลงในการดํารงชีวิตและการประกอบอาชีพจากผลกระทบอย่างต่อเนื่องท่ามกลางสภาวะที่มีความไม่แน่นอนจากสถานการณ์การแพร่ระบาดของโรค COVID - 19ตั้งแต่ปี 2563
นายธนสุนทรกล่าวต่อไปว่า วันนี้ คณะกรรมการผู้ทรงคุณวุฒิได้พิจารณาตัดสินการแข่งขันจากการนําเสนอแนวคิด/ผลงาน (Pitching) ของทีมที่เข้ารอบสุดท้าย ผลปรากฏว่า 1) ทีมที่ได้รับรางวัลชนะเลิศ พร้อมเงินรางวัล 30,000 บาท คือ ทีมที่ 8 จากบริษัท ทูลมอโร จํากัด ประกอบด้วย นายสุรเสกข์ ยุทธิวัฒน์ (ผู้ก่อตั้งบริษัท) นายวรชัย ญาติอยู่ นางสาวศุภกาญจน์ จันทร์ประชุม และนางสาวดวงพร สิงห์สถิตย์ นําเสนอในหัวข้อ หัวอกเดียวกัน 2) ทีมที่ได้รับรางวัลรองชนะเลิศ พร้อมเงินรางวัล 10,000 บาท คือ ทีมที่ 2 จากสํานักงานปลัดกระทรวง พม. ประกอบด้วย นายสัญญา โพธิ์ทองคํา นางสาวสุกัญญา ฉัตรกระโทก นางสาวปิยธิดา แอบจันทึก และนางสาวสุรินทร์พร แก้วขา นําเสนอในหัวข้อ alarm alert wave warning และ 3) ทีมที่ได้รับรางวัลชมเชย พร้อมมเงินรางวัล 5,000 บาท คือ ทีมที่ 7 ประกอบด้วย นางสาวธนิษศาศ์ อัครพันธุ์ทวี นายศุภวุฒิ แพร่แสงเอี่ยม นางสาวสุพัตรา สําอางค์ศรี และนางสาวพราวตะวัน ฐิติวัชร์ธนากุล นําเสนอในหัวข้อ ศูนย์การเรียน(รู้)ไปด้วยกัน
นายธนสุนทรกล่าวเพิ่มเติมว่า ทั้งนี้ กระทรวง พม. โดยกองพัฒนานโยบายและนวัตกรรมทางสังคม จะนําผลงานที่ได้รางวัลชนะเลิศ หรือประเด็นที่เกี่ยวกับกระทรวง พม. ไปใช้ประโยชน์ในการช่วยเหลือกลุ่มเปราะบางทางสังคมในชุมชนเมืองอย่างเป็นรูปธรรมต่อไป นอกจากนี้ กระทรวง พม. ได้จัดตั้งศูนย์ช่วยเหลือสังคมระดับตําบลและชุมชน โดยจะนํานวัตกรรมนี้ไปปรับใช้กับศูนย์ต่างๆ โดยเฉพาะการช่วยเหลือพ่อ - แม่เลี้ยงเดี่ยว และเรื่องอื่นๆ ที่เกี่ยวข้อง ถ้าเรื่องไหนเราเห็นว่าจะเป็นประโยชน์ เราจะนําไปปรับใช้ เนื่องจากกระทรวง พม. กําลังต้องการความรู้ใหม่ๆ นวัตกรรมใหม่ๆ มาปรับใช้ เพื่อให้การช่วยเหลือกลุ่มเป้าหมายได้ตรงความต้องการและรวดเร็ว
รัฐบาลไทย-ข่าวทำเนียบรัฐบาล-การประชุมคณะทำงานเพื่อขับเคลื่อนบันทึกความเข้าใจ ว่าด้วยการยกระดับขีดความสามารถในการแข่งขัน ของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
วันศุกร์ที่ 17 กันยายน 2564
การประชุมคณะทํางานเพื่อขับเคลื่อนบันทึกความเข้าใจ ว่าด้วยการยกระดับขีดความสามารถในการแข่งขัน ของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
เมื่อวันที่ 10 กันยายน 2564 นางวรวรรณ ชิตอรุณ รองปลัดกระทรวงอุตสาหกรรม ร่วมเป็นประธานการประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
การประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
เมื่อวันที่ 10 กันยายน 2564 นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมเป็นประธานการประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
โดยที่ประชุมได้รับทราบถึงการดําเนินงานโครงการนําร่องสาธิตการใช้แผงโซลาร์เซลล์ปลดระวางเพื่อสร้างประโยชน์ต่อชุมชน (Solar Module Second Life for Better Life) ซึ่งเป็นการดําเนินการร่วมกันระหว่างกระทรวงอุตสาหกรรมและ กระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมทั้งรายงานผลการดําเนินงานของแต่ละหน่วยงาน ได้แก่ การเข้าเยี่ยมชมเครื่องมือ อุปกรณ์ และบริการของศูนย์วิจัยและพัฒนาเทคโนโลยีรีไซเคิล ณ ศูนย์วิจัยและพัฒนาเทคโนโลยีรีไซเคิล อําเภอพระประแดง จังหวัดสมุทรปราการ แนวทางการตรวจสอบแผงโซลาร์เซลล์ที่ผ่านการใช้งานแล้ว เพื่อจัดทํา Inspection Guideline ในบริบทของไทยในอนาคต การสํารวจข้อมูลโรงงานผลิตไฟฟ้าจากพลังงานแสงอาทิตย์ (Solar cell) กิจกรรมการประกวดการพัฒนาผู้ประกอบการวิสาหกิจเริ่มต้น (Startup) การดําเนินการกองทุนพัฒนาผู้ประกอบการเทคโนโลยีและนวัตกรรม (TED Fund)และการจัดงาน Health Tech Thailand 2021 พร้อมร่วมกันพิจารณาหารือแนวทางการบรรจุ Showcase โครงการนําร่องฯ และความสอดคล้องของ Timeline for Bangkok Goals on BCG ในการประชุมที่ไทยเป็นเจ้าภาพเอเปค ปี 2565 โดยมีผู้แทนจากหน่วยงานที่เกี่ยวข้อง อาทิ อว. สวทช. สนช. สภาอุตสาหกรรม สมอ. กพร. และ กรอ. เข้าร่วมประชุมผ่านโปรแกรม Zoom
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมพิธีเปิดงานเสวนาเพื่อนำเสนอผลการศึกษาเบื้องต้น สถานการณ์แสวงหาประโยชน์และการทารุณทางเพศต่อเด็กในโลกออนไลน์ในประเทศไทย ภายใต้โครงการวิจัย “Disrupting Harm”
วันศุกร์ที่ 16 กรกฎาคม 2564
ปลัดกระทรวงดิจิทัลฯ ร่วมพิธีเปิดงานเสวนาเพื่อนําเสนอผลการศึกษาเบื้องต้น สถานการณ์แสวงหาประโยชน์และการทารุณทางเพศต่อเด็กในโลกออนไลน์ในประเทศไทย ภายใต้โครงการวิจัย “Disrupting Harm”
ปลัดกระทรวงดิจิทัลฯ ร่วมพิธีเปิดงานเสวนาเพื่อนําเสนอผลการศึกษาเบื้องต้น สถานการณ์แสวงหาประโยชน์และการทารุณทางเพศต่อเด็กในโลกออนไลน์ในประเทศไทย ภายใต้โครงการวิจัย “Disrupting Harm”
เมื่อวันที่16กรกฎาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมได้เข้าร่วมในพิธีเปิดงานเสวนาเพื่อนําเสนอผลการศึกษาเบื้องต้นสถานการณ์แสวงหาประโยชน์และการทารุณทางเพศต่อเด็กในโลกออนไลน์ในประเทศไทยภายใต้โครงการวิจัย“Disrupting Harm”ผ่านระบบประชุมทางไกลโดยมีนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคม ซึ่งการเสวนาครั้งนี้เป็นความร่วมมือระหว่างองค์การยูนิเซฟประเทศไทยองค์การตํารวจสากลและองค์การเอ็กแพทอินเตอร์เนชั่นแนล(UNICEF, INTERPOL and ECPAT)ซึ่งมีวัตถุประสงค์เพื่อนําเสนอผลการศึกษาเบื้องต้นจากการรวบรวมข้อมูลเพื่อสร้างความเข้าใจรูปแบบอาชญากรรมดังกล่าวโดยมีการสํารวจมุมมองของเด็กต่อประสบการณ์การใช้อินเทอร์เน็ตโดยที่ข้อมูลจากการวิจัยครั้งนี้สามารถนําไปเป็นข้อมูลพื้นฐานในการขับเคลื่อนเชิงนโยบายเพื่อกําหนดแนวทางป้องกันและแก้ไขปัญหาอาชญากรรมดังกล่าวและส่งเสริมความร่วมมือของภาครัฐและภาคเอกชนในการแก้ไขปัญหาอย่างยั่งยืนต่อไป
********
รัฐบาลไทย-ข่าวทำเนียบรัฐบาล-กรมบัญชีกลางออกหลักเกณฑ์เบิกค่ารักษาพยาบาล สำหรับผู้ป่วยกลุ่มโรคลำไส้อักเสบเรื้อรัง เริ่ม 12 พ.ย. 64
วันพุธที่ 10 พฤศจิกายน 2564
กรมบัญชีกลางออกหลักเกณฑ์เบิกค่ารักษาพยาบาล สําหรับผู้ป่วยกลุ่มโรคลําไส้อักเสบเรื้อรัง เริ่ม 12 พ.ย. 64
กรมบัญชีกลางร่วมกับสมาคมแพทย์ระบบทางเดินอาหารแห่งประเทศไทย กําหนดเพิ่มสิทธิประโยชน์ด้านยา เพื่อใช้ในการรักษาผู้ป่วยกลุ่มโรคลําไส้อักเสบเรื้อรัง โดยผู้มีสิทธิไม่ต้องทดรองจ่ายค่ารักษาพยาบาลไปก่อน เริ่ม 12 พฤศจิกายน 2564
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางออกหลักเกณฑ์การเบิกจ่ายค่ารักษาพยาบาล สําหรับผู้ป่วยกลุ่มโรคลําไส้อักเสบเรื้อรัง (Inflammatory bowel disease: IBD) ซึ่งจําเป็นต้องใช้ยาที่มีค่าใช้จ่ายสูง โดยได้จัดทําระบบเบิกจ่ายตรงค่ารักษาพยาบาล สําหรับผู้ป่วยกลุ่มโรคลําไส้อักเสบเรื้อรัง (Inflammatory bowel disease: IBD) ทั้งนี้ หากแพทย์ผู้ทําการรักษามีแผนการใช้ยา Adalimumab,Infliximab และ Vedolizumab ให้สถานพยาบาลดําเนินการลงทะเบียนแพทย์ผู้ทําการรักษาและผู้ป่วย พร้อมทั้งส่งข้อมูลตามโปรโตคอลที่กําหนดในระบบ IBD หากได้รับอนุมัติการใช้ยา จึงจะสามารถเบิกจ่ายค่ายาดังกล่าวในระบบเบิกจ่ายตรงเท่านั้น สําหรับยาชีววัตถุและยาสังเคราะห์มุ่งเป้าซึ่งใช้ในการรักษาผู้ป่วยกลุ่มโรคลําไส้อักเสบเรื้อรังที่อยู่นอกเหนือจากที่กําหนดในระบบ IBD เช่น ยา Ustekinumab และ Golimumab เป็นต้น จะไม่สามารถเบิกจ่ายจากทางราชการได้ อย่างไรก็ตามกรมบัญชีกลางจะเร่งทยอยพิจารณารายการยาที่จําเป็นเข้าระบบ IBD ต่อไป
หลักเกณฑ์การเบิกจ่ายค่ารักษาพยาบาล สําหรับผู้ป่วยกลุ่มโรคลําไส้อักเสบเรื้อรัง ซึ่งจําเป็นต้องใช้ยาที่มีค่าใช้จ่ายสูงฉบับดังกล่าว ให้มีผลใช้บังคับสําหรับค่ารักษาพยาบาลที่เกิดขึ้นตั้งแต่วันที่ 12 พฤศจิกายน 2564 เป็นต้นไป เพื่อให้ผู้ป่วยได้รับการรักษาพยาบาลตามความเหมาะสม จําเป็น ปลอดภัย และมีคุณภาพชีวิตที่ดีขึ้น และเพื่อให้การเบิกจ่ายค่ารักษาพยาบาลเป็นไปอย่างเหมาะสมและสอดคล้องกับสถานการณ์ทางการคลัง จึงกําหนดอัตราเบิกจ่ายค่ายา Vedoluzumab โดยให้มีผลบังคับใช้สําหรับค่ายาที่เกิดขึ้นตั้งแต่วันที่ 1 ธันวาคม 2564 ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่ หมายเลขโทรศัพท์ 02-127-7000 ต่อ 6850 และ 6851 ในวันและเวลาราชการ อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-​บอร์ดครอบครัวแห่งชาติ เห็นชอบแผนฯสอดรับวิกฤตโควิด19 จับมือ16หน่วยงานรัฐป้องกันและแก้ไขปัญหาความรุนแรงในครอบครัว
วันพฤหัสบดีที่ 5 สิงหาคม 2564
​บอร์ดครอบครัวแห่งชาติ เห็นชอบแผนฯสอดรับวิกฤตโควิด19  จับมือ16หน่วยงานรัฐป้องกันและแก้ไขปัญหาความรุนแรงในครอบครัว
​บอร์ดครอบครัวแห่งชาติ เห็นชอบแผนฯสอดรับวิกฤตโควิด19  จับมือ16หน่วยงานรัฐป้องกันและแก้ไขปัญหาความรุนแรงในครอบครัว
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวานนี้ (4 ส.ค.) มีการประชุมคณะกรรมการนโยบายและยุทธศาสตร์ครอบครัวแห่งชาติ (กยค.) โดยมีนายจุรินทร์ ลักษณวิศิษฏ์ รองนายกรัฐมนตรีเป็นประธาน ที่ประชุมหารือกันเรื่องการสร้างความเข้มแข็งแก่สถาบันครอบครัวภายใต้สถานการณ์โควิด-19 และหลังโควิด-19 และได้เห็นชอบข้อเสนอต่อการขับเคลื่อนมติสมัชชาครอบครัวระดับชาติ ประจําปี 2563 ประกอบด้วย 1) การจัดพื้นที่เรียนรู้สําหรับครอบครัว เช่น การบูรณาการความร่วมมือกับองค์กร เครือข่าย ชุมชน สถานประกอบการ สร้างแกนนําส่งเสริมความรู้สําหรับครอบครัว การส่งเสริมสื่อสร้างสรรค์สําหรับครอบครัวและควบคุมสื่อที่ไม่เหมาะสม 2) การจัดสวัสดิการครอบครัวในภาวะวิกฤตโควิด-19 เช่น การทบทวนหรือปรับปรุงระเบียบ หรือกําหนดมาตรการทางภาษีเพื่อแบ่งเบาภาระของสถานประกอบการที่มีศูนย์เด็กเล็ก พัฒนาระบบให้คําปรึกษาครอบครัว สร้างกระบวนการเรียนรู้ของครอบครัวในภาวะวิกฤต จัดสวัสดิการสําหรับการเลี้ยงดูเด็กเล็กและที่เกี่ยวข้องกับการศึกษา และ 3) การจัดการเชิงนโยบายด้านครอบครัว เช่น การปรับปรุงกฎหมายและระเบียบที่เอื้อต่อการสร้างครอบครัวคุณภาพ ทบทวนรูปแบบการจัดหลักสูตรการเรียนการสอนให้เหมาะสมกับบริบทความเปลี่ยนแปลง เช่น การจัดการศึกษาแบบ Home School การจัดทําหลักสูตรออนไลน์ โดยข้อเสนอดังกล่าวจะเสนอให้ที่ประชุมคณะรัฐมนตรีพิจารณามอบหน่วยงานที่เกี่ยวข้องใช้เป็นแนวทางในการดําเนินงานต่อไป
มากไปกว่านั้น คณะกรรมการฯ ยังได้เห็นชอบในร่างข้อตกลงความร่วมมือการดําเนินงานป้องกันและแก้ปัญหาความรุนแรงต่อเด็ก สตรี และครอบครัว มีวัตถุประสงค์เพื่อให้การช่วยเหลือและคุ้มครองผู้ถูกกระทําความรุนแรงภายใน 24 ชั่วโมง และปัญหาได้รับการแก้ไขอย่างรอบด้าน โดยความร่วมมือประกอบด้วย 16 หน่วยงานภาครัฐ อาทิ กระทรวงยุติธรรม กระทรวงสาธารณสุข กระทรวงศึกษาธิการ กระทรวงมหาดไทย สํานักงานตํารวจแห่งชาติ และองค์กรจากภาคประชาสังคมและเอกชนด้วย ทั้งนี้ การขับเคลื่อนจะยึดหลักมาตรการ 3P คือ 1) การป้องกัน (Prevention) 2) การคุ้มครอง (Protection) และ 3) การดําเนินคดี (Prosecution)
นางสาวรัชดา กล่าวด้วยว่า นายจุรินทร์ ยังได้กําชับให้อนุกรรมการส่งเสริมและพัฒนาครอบครัวเร่งทําการศึกษาเรื่องพัฒนาการของเด็กที่จะหายไปในช่วงสถานการณ์โควิด-19 และให้หน่วยงานที่เกี่ยวข้องประชาสัมพันธ์เว็บไซต์ www.เพื่อนครอบครัว.com ซึ่งเป็นเว็บที่ให้สาระความรู้เกี่ยวข้องคนทุกวัยในครอบครัว และไลน์ @linefamily ที่จะให้คําปรึกษาปัญหาครอบครัว ซึ่งกระทรวงพัฒนาสังคมและความมั่นคงของมนุษย์ได้จัดทําขึ้นมาระยะหนึ่งแล้ว เป็นพื้นที่การเรียนรู้ของครอบครัวผ่านระบบออนไลน์ซึ่งคนทั่วไปเข้าถึงได้โดยไม่มีค่าใช้จ่าย
..........................
รัฐบาลไทย-ข่าวทำเนียบรัฐบาล-รองปลัดฯ วรวรรณ เยี่ยมชมคาราวานอุตสาหกรรม SME สินค้าเด่นเพชรบุรี
วันพุธที่ 30 มีนาคม 2565
รองปลัดฯ วรวรรณ เยี่ยมชมคาราวานอุตสาหกรรม SME สินค้าเด่นเพชรบุรี
นางวรวรรณ ชิตอรุณ รองปลัดกระทรวงอุตสาหกรรม เยี่ยมชมคาราวานอุตสาหกรรม SME สินค้าเด่นเพชรบุรี จากผู้ประกอบการจังหวัดเพชรบุรี
รองปลัดฯ วรวรรณ เยี่ยมชมคาราวานอุตสาหกรรม SME สินค้าเด่นเพชรบุรี
วันนี้ (29 มีนาคม 2565) นางวรวรรณ ชิตอรุณ รองปลัดกระทรวงอุตสาหกรรม เยี่ยมชมคาราวานอุตสาหกรรม SME สินค้าเด่นเพชรบุรี จากผู้ประกอบการจังหวัดเพชรบุรี พร้อมด้วย นางรวีวรรณ อุตรนคร ผู้อํานวยการกองกลาง นางสาวสุนีย์ โสภณ ผู้อํานวยการกองบริหารทรัพยากรบุคคล นางสาวลัดดาวัลย์ สันติภิญโญเลิศ ผู้อํานวยการกองตรวจราชการ ณ บริเวณ อาคารสํานักงานปลัดกระทรวงอุตสาหกรรม
โดยภายในงาน มีสินค้าจากกลุ่มผู้ประกอบการมากมาย อาทิ ขนมหวาน หม้อแกง ฝอยทอง เม็ดขนุน ขนมผิง จากร้านลุงเอนกขนมหวานเมืองเพ็ชร์, ข้าวตัง ข้าวกรอบมินิ ทองม้วน ข้าวเกรียบ จากร้านสุคันธา, น้ําผึ้งผสมมะนาวเข้มข้น ทองม้วน จากร้านธัญภรณ์, ข้าวแช่ ลูกตาล น้ําตาลสด จากร้านข้าวแช่แม่เล็กสกิดใจ, สบู่ก้อนดอกเกลือ สบู่เหลว ครีมบํารุงผิว จาก ร้านกังหันทอง, หมวก กระเป๋า รองเท้า เข็มขัด จากร้าน ป่านศรนารายณ์ ฯ
รัฐบาลไทย-ข่าวทำเนียบรัฐบาล-รมว.เฮ้ง ห่วงใย ลูกจ้างถูกดินสไลด์ทับเสียชีวิต จ.สงขลา สั่ง กสร.จับมือ สปส.ช่วยเหลือด่วน
วันจันทร์ที่ 22 สิงหาคม 2565
รมว.เฮ้ง ห่วงใย ลูกจ้างถูกดินสไลด์ทับเสียชีวิต จ.สงขลา สั่ง กสร.จับมือ สปส.ช่วยเหลือด่วน
รัฐมนตรีว่าการกระทรวงแรงงานห่วงอุบัติเหตุดินสไลด์ จ.สงขลา สั่งกรมสวัสดิการและคุ้มครองแรงงาน(กสร.) ร่วมกับสํานักงานประกันสังคม (สปส.) เข้าตรวจสอบและให้ความช่วยเหลือด้านสิทธิประโยชน์ที่พึงได้รับตามกฎหมาย พร้อมเตือนนายจ้างให้ปฏิบัติตามกฎหมายความปลอดภัยฯ
รัฐมนตรีว่าการกระทรวงแรงงานห่วงอุบัติเหตุดินสไลด์ จ.สงขลา สั่งกรมสวัสดิการและคุ้มครองแรงงาน(กสร.) ร่วมกับสํานักงานประกันสังคม (สปส.) เข้าตรวจสอบและให้ความช่วยเหลือด้านสิทธิประโยชน์ที่พึงได้รับตามกฎหมาย พร้อมเตือนนายจ้างให้ปฏิบัติตามกฎหมายความปลอดภัยฯ เพื่อป้องกันการเกิดเหตุซ้ํา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กรณีสื่อมวลชนเสนอข่าว การเกิดอุบัติเหตุดินสไลด์ทับลูกจ้างเสียชีวิต ขณะกําลังลงไปขุดดินวางท่อระบายน้ํา เมื่อวันที่ 21 สิงหาคม 2565 ที่ผ่านมา สถานที่เกิดเหตุบริเวณถนนกาญจนวนิช บ้านพรุเตียว หมู่ 5 ต.สํานักขาม อ.สะเดา จ.สงขลา จากรายงานในเบื้องต้น พบว่าผู้เสียชีวิต คือ นายพรชัย อําภา อายุ 38 ปี คนงานก่อสร้างที่ลงขุดดินเพื่อวางท่อระบายน้ํา ซึ่งอยู่ลึกลงไปจากพื้นถนนประมาณ 5 เมตร ปรากฏว่าดินด้านข้างได้ทรุดตัวถล่มลงมาทับร่างอย่างรวดเร็วฝังร่างทั้งเป็นและเสียชีวิตในเวลาต่อมา จากเหตุการณ์สูญเสียดังกล่าว ผมขอแสดงความเสียใจกับญาติ ครอบครัวของผู้เสียชีวิต และฝากไปถึงนายจ้างให้ปฏิบัติตามกฎหมายความปลอดภัยในการทํางาน เพื่อป้องกันไม่ให้เกิดอุบัติเหตุจากการทํางานเช่นนี้อีก พร้อมสั่งการให้กรมสวัสดิการและคุ้มครองแรงงาน (กสร.) ร่วมกับสํานักงานประกันสังคม (สปส.) เข้าตรวจสอบข้อเท็จจริงและดําเนินการตามกฎหมาย พร้อมให้ความช่วยเหลือด้านสิทธิประโยชน์ที่ญาติผู้เสียชีวิตพึงได้รับ กรณีเสียชีวิตเนื่องจากการทํางาน จากกองทุนเงินทดแทนอย่างเต็มที่
ด้านนายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า กสร. ได้มอบหมายพนักงานตรวจความปลอดภัย สํานักงานสวัสดิการและคุ้มครองแรงงานจังหวัดสงขลา ศูนย์ความปลอดภัยในการทํางานเขต 2 จ.สงขลา ประสานสํานักงานประกันสังคมจังหวัดสงขลา ร่วมกันตรวจสอบข้อเท็จจริงเพิ่มเติมจากนายจ้าง และผู้ที่เกี่ยวข้อง เพื่อดําเนินการช่วยเหลือญาติของลูกจ้างผู้เสียชีวิตให้ได้รับสิทธิประโยชน์ที่พึงได้รับ รวมถึงรวบรวมพยานหลักฐานว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน ในสถานที่ที่มีอันตรายจากการตกจากที่สูงและที่ลาดชันจากวัสดุกระเด็น ตกหล่น และพังทลาย และจากการตกลงไปในภาชนะเก็บหรือรองรับวัสดุ พ.ศ.2564 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-“เลขานุการ รมว.กษ.” ประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงเกษตรและสหกรณ์
วันอังคารที่ 15 กุมภาพันธ์ 2565
“เลขานุการ รมว.กษ.” ประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงเกษตรและสหกรณ์
“เลขานุการ รมว.กษ.” ประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงเกษตรและสหกรณ์
เมื่อวันที่ 14 กุมภาพันธ์ 2565 ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เป็นประธานในการประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงเกษตรและสหกรณ์ ครั้งที่ 1/2565 พร้อมด้วย ดร.วิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) นายสุริยน พัชรครุกานนท์ รองเลขาธิการ ส.ป.ก. นายสุรชัย ยุทธชนะ ผู้อํานวยการสํานักจัดการปฏิรูปที่ดิน ผู้แทนหน่วยงานที่เกี่ยวข้อง ทั้งในสังกัดและนอกสังกัดกระทรวงเกษตรและสหกรณ์ เข้าร่วมประชุม ณ ห้องประชุม 134 กระทรวงเกษตรและสหกรณ์
การประชุมครั้งนี้มีวาระเพื่อพิจารณาที่สําคัญ ประกอบด้วย กรณีปัญหาที่อยู่ในความรับผิดชอบของกรมต่าง ๆ ภายใต้สังกัดกระทรวงเกษตรและสหกรณ์ อาทิ กรณีปัญหาผู้ที่ได้รับผลกระทบจากโครงการอ่างเก็บน้ํา, การแก้ไขปัญหาผลกระทบจากการก่อสร้างอ่างเก็บน้ํา, การแก้ไขปัญหาพื้นที่ชุมชน, การแก้ไขปัญหาที่ดินสาธารณประโยชน์ และการแก้ไขปัญหาสหกรณ์สมาชิกเครือข่าย ฯลฯ ซึ่งคณะกรรมการได้ดําเนินติดตามและเร่งรัดเพื่อแก้ไขปัญหาให้กับพี่น้องเกษตรกร.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๕/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
วันพฤหัสบดีที่ 23 มิถุนายน 2565
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๕/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๕/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
ในวันพุธที่ ๒๒ มิถุนายน ๒๕๖๕ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานการประชุมผู้บริหารกระทรวงยุติธรรม ครั้งที่ ๑๕/๒๕๖๕ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วยผู้บริหารระดับสูงของหน่วยงานในสังกัดกระทรวงยุติธรรม เข้าร่วมฯผ่านระบบการประชุมทางไกล (Video Conference)
โดยที่ประชุมรับทราบรายงานสรุปผลการจัดมหกรรมไกล่เกลี่ยหนี้สินครัวเรือนและยุติธรรมพบประชาชนครั้งที่ ๑ - ๓๒/๒๕๖๕ และการเตรียมความพร้อมการจัดมหกรรมฯ ในครั้งถัดไป ในการนี้ที่ประชุมได้รับทราบความคืบหน้าผลการดําเนินงานการขับเคลื่อนนิคมอุตสาหกรรมราชทัณฑ์ พร้อมทั้งพิจารณาความคืบหน้าและแนวทางในการส่งนักโทษเด็ดขาดไปทํางานสาธารณะนอกเรือนจําร่วมกับกรุงเทพมหานคร
รัฐบาลไทย-ข่าวทำเนียบรัฐบาล-ปลัด สธ. เผยเร่งฉีดวัคซีนในพื้นที่ต่างจังหวัดให้ครอบคลุม
วันพฤหัสบดีที่ 29 กรกฎาคม 2564
ปลัด สธ. เผยเร่งฉีดวัคซีนในพื้นที่ต่างจังหวัดให้ครอบคลุม
ปลัดกระทรวงสาธารณสุขเผย กําชับเร่งฉีดวัคซีนในพื้นที่ต่างจังหวัดให้ครอบคลุมมากขึ้น ตั้งแต่เดือนสิงหาคมเป็นต้นไป ตั้งเป้าฉีดใน 13 จังหวัดสีแดงเข้มให้ได้ร้อยละ 70 ของประชากรกลุ่มผู้สูงอายุ กลุ่ม 7 โรคเสี่ยง หญิงตั้งครรภ์ ทั้งชาวไทยและต่างชาติ และ อสม.
วันนี้ (29 กรกฎาคม 2564) ที่ สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิตปลัดกระทรวงสาธารณสุข ประชุมร่วมกับผู้ช่วยผู้ตรวจราชการกระทรวงสาธารณสุขเขตสุขภาพต่างๆ ในประเด็นการบริหารจัดการวัคซีนโควิด 19 ว่า การฉีดวัคซีนโควิด 19 ในช่วงนี้กระทรวงสาธารณสุข เน้นฉีดให้กับกลุ่มที่มีความเสี่ยง ได้แก่ บุคลากรทางการแพทย์ เจ้าหน้าที่ด่านหน้า ผู้สูงอายุ ผู้ป่วย 7 กลุ่มโรคเรื้อรัง และในจังหวัดที่มีการแพร่ระบาดเป็นวงกว้าง อาทิ ใน กทม. ปริมณฑล สมุทรสาคร เป็นต้น เพื่อควบคุมโรค ซึ่งในเดือนสิงหาคม การฉีดวัคซีนของ กทม. จะตามเป้าหมาย คือ ร้อยละ 50 ของประชากร และผู้สูงอายุ ร้อยละ 70 ต่อจากนี้จะเน้นการฉีดวัคซีนโควิด 19 ในพื้นที่ต่างจังหวัดมากขึ้นเพื่อให้เกิดความครอบคลุม โดยให้ผู้ช่วยผู้ตรวจราชการกระทรวงสาธารณสุขเขตสุขภาพต่างๆ สํารวจและติดตามแผนการฉีดวัคซีนของแต่ละจังหวัดในเขตสุขภาพ เพื่อให้กรมควบคุมโรคได้จัดสรรวัคซีนให้ตามคําขอ โดยกําหนดเป้าหมายการฉีดวัคซีนให้กับประชาชนใน 13 จังหวัดสีแดงเข้มให้ได้ร้อยละ 70 ของประชากรเป้าหมาย ส่วนจังหวัดอื่นๆ ครอบคลุมร้อยละ 50 โดยเน้น ผู้สูงอายุ ผู้ป่วย 7 กลุ่มโรคเรื้อรัง หญิงตั้งครรภ์ ทั้งชาวไทย และต่างชาติที่พํานักอยู่ในประเทศไทยเป็นเวลานาน รวมถึงกลุ่ม อสม.
ทั้งนี้ ได้มอบหมายให้แต่ละจังหวัดเป็นผู้บริหารจัดการฉีดวัคซีนให้ประชาชน ส่วนวัคซีนไฟเซอร์ที่กําลังเข้ามา จะกระจายไปให้กลุ่มบุคลากรทางการแพทย์ทุกจังหวัด และใน13 จังหวัดสีแดงเข้มที่มีการแพร่ระบาดของเชื้อโควิด 19และจะได้ติดตามผลการฉีดวัคซีนอีกครั้งในสัปดาห์หน้า
******************************* 29 กรกฎาคม 2564
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันศุกร์ที่ 17 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
️สู่เป้าหมาย 33,000 คน ภายใน กันยายน 2564 ️
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 16 ก.ย.64 จํานวน 900 คน
- ฉีดไปแล้ว 26,000 คน
- ต้องฉีดอีก 7,000 คน
#โครงการกระจายวัคซีนทางเลือก
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-การประชุมผู้บริหารระดับสูงกระทรวงอุตสาหกรรม
วันพฤหัสบดีที่ 7 ตุลาคม 2564
การประชุมผู้บริหารระดับสูงกระทรวงอุตสาหกรรม
การประชุมผู้บริหารระดับสูงกระทรวงอุตสาหกรรม
การประชุมผู้บริหารระดับสูงกระทรวงอุตสาหกรรม
วันนี้ (7 ตุลาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม โดยมี นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารระดับสูงจากหน่วยงานในสังกัด อก. และสถาบันเครือข่ายเข้าร่วมประชุม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม ซึ่งที่ประชุมฯ ได้มีการรายงานผลการเบิกจ่ายเงินงบประมาณ ประจําปี 2564 แผนการใช้จ่ายงบประมาณ พ.ศ.2565 การดําเนินงานตามแนวทาง 6s ของรัฐมนตรีว่าการกระทรวงอุตสาหกรรม ประกอบด้วย 1. Smart Agricultural Industry การส่งเสริมและสนับสนุนการใช้เครื่องจักรกลทางการเกษตรเพื่อการแปรรูปและเพื่อเพิ่มมูลค่าสินค้าเกษตร 2. S-Curve การส่งเสริมและพัฒนาอุตสาหกรรมเป้าหมาย เช่น สาขาอาหารและชีวภาพ เครื่องมือและอุปกรณ์ทางการแพทย์ อากาศยาน ยานยนต์สมัยใหม่ 3. SMEs & Factory 4.0 สร้างและพัฒนาผู้ประกอบการอัจฉริยะ 4. Sustainable Development การส่งเสริมอุตสาหกรรมให้เป็นมิตรกับสิ่งแวดล้อมอย่างยั่งยืน และการสร้างเครือข่ายชุมชน 5. SEZ & Investment Promotion การส่งเสริมและจัดตั้งนิคมอุตสาหกรรมในเขตเศรษฐกิจพิเศษและการลงทุนในภาคอุตสาหกรรม และ 6. Service Transformation ปรับปรุงรูปแบบการให้บริการด้วยเทคโนโลยีและดิจิทัล รวมถึงแนวทางการดําเนินงานของสถาบันเครือข่าย การจัดงานกฐินพระราชทาน และการช่วยเหลือผู้ประสบอุทกภัยในพื้นที่ต่างๆ ของกระทรวงอุตสาหกรรม
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันพุธที่ 23 กุมภาพันธ์ 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าการใช้สิทธิโครงการคนละครึ่ง ระยะที่ 4 โดยจากข้อมูลสะสม ณ วันที่ 22 กุมภาพันธ์ 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 จํานวน 24.83 ล้านราย ซึ่งมียอดใช้จ่าย 39,794.3 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้สิทธิโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 22 กุมภาพันธ์ 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 24.83 ล้านราย ซึ่งมียอดใช้จ่าย 39,794.3 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 6.26 แสนราย ซึ่งมียอดใช้จ่าย 455.7 ล้านบาท รวมมีผู้ใช้สิทธิทั้งหมดจํานวน 25.46 ล้านราย และยอดการใช้จ่ายรวม 40,250.0 ล้านบาท แบ่งเป็นเงินที่ประชาชนจ่าย 20,422.1 ล้านบาท และรัฐร่วมจ่าย 19,827.9 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 16,348.6 ล้านบาท ร้านธงฟ้า 7,099.2 ล้านบาท ร้าน OTOP 1,808.8 ล้านบาท ร้านค้าทั่วไป 14,225.8 ล้านบาท ร้านบริการ 698.1 ล้านบาท และกิจการขนส่งสาธารณะ 69.5 ล้านบาท โดยมีประชาชนที่ลงทะเบียนสําเร็จทั้งหมด 26.57 ล้านราย ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จํานวน 25.65 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย สําหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจํานวน 1.35 ล้านราย โดยเป็นผู้ประกอบการรายใหม่ 2.3 หมื่นราย
ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 ทั้งนี้ โฆษกกระทรวงการคลังได้กล่าวเน้นย้ําว่า ขอให้ประชาชนกลุ่มเดิมฯ รีบเริ่มใช้สิทธิโครงการฯ ระยะที่ 4 ภายในวันจันทร์ที่ 28 กุมภาพันธ์ 2565 เวลา 22.59 น. ซึ่งขณะนี้มีประชาชนกลุ่มเดิมฯ ที่ยังไม่ได้เริ่มใช้สิทธิจํานวนกว่า 3 ล้านราย จึงขอให้รีบดําเนินการ เนื่องจากหากพ้นกําหนดดังกล่าวจะถูกตัดสิทธิเข้าร่วมโครงการฯ ระยะที่ 4
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-บขส. มอบกระเช้า เพื่อเป็นขวัญกำลังใจและขอบคุณพนักงานสถานีขนส่งผู้โดยสารกรุงเทพ (ปิ่นเกล้า)
วันพุธที่ 24 สิงหาคม 2565
บขส. มอบกระเช้า เพื่อเป็นขวัญกําลังใจและขอบคุณพนักงานสถานีขนส่งผู้โดยสารกรุงเทพ (ปิ่นเกล้า)
ที่ปฏิบัติหน้าที่ และยึดมั่นความถูกต้อง อย่างเต็มความสามารถ
วันนี้ (24 สิงหาคม 2565) นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม มอบกระเช้าเป็นขวัญกําลังใจให้กับ นางสาววันเพ็ญ ประมงค์ พนักงานชานชาลา งานบริหารกิจการเดินรถปิ่นเกล้า กองกิจการเดินรถ ซึ่งได้ถูกผู้เช่าพื้นที่ทําร้ายร่างกาย ขณะปฏิบัติหน้าที่ ที่สถานีขนส่งผู้โดยสารกรุงเทพ (ปิ่นเกล้า) เมื่อวันที่ 18 สิงหาคม ที่ผ่านมา
ทั้งนี้ นายสรพงศ์ ไพฑูรย์พงษ์ ประธานกรรมการ บริษัท ขนส่ง จํากัด ได้แสดงความเป็นห่วง และกําชับให้ บริษัท ขนส่ง จํากัด (บขส.) ดูแลช่วยเหลือพนักงานในทุกด้านอย่างเต็มที่ พร้อมทั้งได้กล่าวชื่นชมพนักงานที่ถูกทําร้ายว่า ได้ปฏิบัติหน้าที่อย่างเต็มความสามารถ บนความถูกต้องของระเบียบบขส.
อย่างไรก็ดี บขส. ได้ให้พนักงานเข้ามาปฏิบัติหน้าที่ในสํานักงานใหญ่แล้ว พร้อมทั้งให้ฝ่ายกฎหมายติดตามและช่วยเหลือในการดําเนินคดีกับผู้ที่ก่อเหตุอย่างถึงที่สุดด้วย
รัฐบาลไทย-ข่าวทำเนียบรัฐบาล-“ศาลาไทย” ในเวิลด์เอ็กซ์โป ดูไบ ได้รับความสนใจผู้เข้าชมล้นหลาม นายกรัฐมนตรีมอบหน่วยงานเกี่ยวข้องเตรียมการเข้าร่วมงานครั้งถัดไปปี 2025 ที่ ณ นครโอซาก้า ประเทศญี่ปุ่น
วันจันทร์ที่ 6 ธันวาคม 2564
“ศาลาไทย” ในเวิลด์เอ็กซ์โป ดูไบ ได้รับความสนใจผู้เข้าชมล้นหลาม นายกรัฐมนตรีมอบหน่วยงานเกี่ยวข้องเตรียมการเข้าร่วมงานครั้งถัดไปปี 2025 ที่ ณ นครโอซาก้า ประเทศญี่ปุ่น
“ศาลาไทย” ในเวิลด์เอ็กซ์โป ดูไบ ได้รับความสนใจผู้เข้าชมล้นหลาม นายกรัฐมนตรีมอบหน่วยงานเกี่ยวข้องเตรียมการเข้าร่วมงานครั้งถัดไปปี 2025 ที่ ณ นครโอซาก้า ประเทศญี่ปุ่น เพิ่มโอกาสดึงดูดอุตสาหกรรม Medical ลงทุนประเทศไทย
วันที่ 6 ธ.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับรายงานจากคณะผู้แทนประเทศไทยนําโดย นายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจและสังคม (ดีอีเอส) ซึ่งไปร่วมงานวันชาติไทยซึ่งจัดขึ้นในงานเวิลด์เอ็กซ์โป 2020 ดูไบ (World Expo Dubai 2020) ณ เมืองดูไบ สหรัฐอาหรับเอมิเรตส์ (UAE) ว่าอาคารศาลาไทย หรือ Thailand Pavilion ที่จัดแสดงภายในงานได้รับความสนใจจากนักลงทุนและนักท่องเที่ยวเป็นอันดับต้น ๆ จากการจัดแสดงกว่า 190 ประเทศ โดยตลอด 2 เดือนที่ผ่านมามีผู้เข้าชมแล้วกว่า 5 แสนคน
ทั้งนี้ การจัดแสดงอาคารศาลาไทยในงาน World Expo หลายครั้งที่ผ่านมามีส่วนสําคัญอย่างยิ่งที่สนับสนุนภาคการท่องเที่ยว เศรษฐกิจการลงทุนของไทยให้เป็นที่รู้จักของทั่วโลก ซึ่งการยังได้รับความสนใจอย่างล้นหลามใน World Expo Dubai 2020 ครั้งนี้ นายกรัฐมนตรีได้มอบหมายให้หน่วยงานที่รับผิดชอบเตรียมการสําหรับการร่วมงานในครั้งถัดไปที่จัดขึ้นที่นครโอซาก้า ประเทศญี่ปุ่นในปี 2025 หรือ พ.ศ. 2568 ซึ่งจัดขึ้นในธีม Medical ซึ่งประเทศไทยจะมีกระทรวงสาธารณสุข โดยกรมสนับสนุนบริการสุขภาพ เป็นหน่วยงานหลักในการเตรียมการเพื่อเข้าร่วม
“ธีมของ World Expo 2025 ที่นครโอซาก้า ประเทศญี่ปุ่น จะเป็นเรื่องของการแพทย์และสาธารณสุข หรือ Medical สอดคล้องกับกระแสที่ทั่วโลกต้องร่วมกันหาทางออกสําหรับโรคอุบัติใหม่ ซึ่ง Medical เป็นอุตสาหกรรมที่ไทยมีความเชี่ยวชาญ World Expo ครั้งถัดไปจะเป็นโอกาสสําคัญที่ไทยจะได้แสดงศักยภาพเพื่อดึงดูดการลงทุนกลุ่มทางการแพทย์เข้ามาในประเทศ นายกรัฐมนตรีจึงมอบหมายหน่วยงานเกี่ยวข้องให้เริ่มเตรียมความพร้อมตั้งแต่ตอนนี้” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า ระหว่างนําคณะผู้แทนจากประเทศไทยร่วมงานวันชาติไทยที่จัดขึ้นเมื่อวันที่ 5 ธ.ค. 64 นายชัยวุฒิ ธนาคมานุสรณ์ รมว. ดีอีเอส ได้หารือกับนาย Thani Bin Ahmed Al Zeyoudi รมว.การค้าต่างประเทศ ถึงการส่งเสริมการลงทุนระหว่าง 2 ประเทศ ที่ขณะนี้นักลงทุนจาก UAE ให้ความสนใจลงทุนในธุรกิจอาหาร และดิจิทัลในประเทศไทยเป็นอย่างมาก ซึ่ง รมว.ดีอีเอสของไทยได้เชิญชวนให้รัฐบาล UAE นําคณะนักลงทุนมาศึกษาช่องทางและโอกาสการลงทุนในประเทศไทย ที่ขณะนี้รัฐบาลได้จัดเตรียมมาตรการส่งเสริมการลงทุนและอํานวยความสะดวกสําหรับอุตสาหกรรมเป้าหมายอย่างเต็มที่ นอกจากนี้ สํานักงานส่งเสริมการจัดประชุมและนิทรรศการ (TCEB) ยังจัดงาน Welcome Reception ซึ่งเป็นกิจกรรมส่งเสริมอุตสาหกรรมไมซ์ เพื่อประกาศความพร้อมของไทยในการเปิดโอกาสทางธุรกิจ และเป็นเจ้าภาพการจัดงานระดับโลก โดยมีผู้บริหารระดับสูง ทั้งหน่วยงานภาครัฐและภาคเอกชนจากประเทศต่าง ๆ ตลอดจนผู้ประกอบการอุตสาหกรรมไมซ์เข้าร่วมภายในงาน
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 26 สิงหาคม 2564 พบพนักงานติดเชื้อไวรัส COVID-19 จำนวน 7 ราย
วันพฤหัสบดีที่ 26 สิงหาคม 2564
ประกาศ​ ขสมก.​ ประจําวันที่ 26 สิงหาคม 2564 พบพนักงานติดเชื้อไวรัส COVID-19 จํานวน 7 ราย
ประกาศ​ ขสมก.​ ประจําวันที่ 26 สิงหาคม 2564 พบพนักงานติดเชื้อไวรัส COVID-19 จํานวน 7 ราย
1)​ พนักงานขับรถโดยสารปรับอากาศ สาย 517 เพศชาย อายุ 37 ปี
2)​ พนักงานขับรถโดยสารปรับอากาศ สาย 138 เพศหญิง อายุ 40 ปี
3)​ พนักงานเก็บค่าโดยสารรถธรรมดา สาย 117 เพศชาย อายุ 42 ปี (ปัจจุบันปฏิบัติหน้าที่นายท่าปล่อยรถโดยสารธรรมดา สาย 117 เนื่องจากพนักงานป่วย
เป็นโรคไตวายระยะสุดท้าย)
4)​ พนักงานเก็บค่าโดยสารรถปรับอากาศ สาย 138 เพศหญิง อายุ 32 ปี
5)​ พนักงานเก็บค่าโดยสารรถปรับอากาศ สาย 79 เพศหญิง อายุ 50 ปี
6)​ พนักงานขับรถโดยสารธรรมดา สาย 23 เพศชาย อายุ 52 ปี
7)​ พนักงานเก็บค่าโดยสารรถธรรมดา สาย 2 เพศชาย อายุ 42 ปี
รัฐบาลไทย-ข่าวทำเนียบรัฐบาล-​นายกฯ ขอบคุณทุกหน่วยงานดูแลความเรียบร้อยในวันแรกของการเปิดเทอม สังกัด สพฐ.เปิด 1.2 หมื่นแห่งจาก 3.5 หมื่นโรง
วันจันทร์ที่ 1 พฤศจิกายน 2564
​นายกฯ ขอบคุณทุกหน่วยงานดูแลความเรียบร้อยในวันแรกของการเปิดเทอม สังกัด สพฐ.เปิด 1.2 หมื่นแห่งจาก 3.5 หมื่นโรง
​นายกฯ ขอบคุณทุกหน่วยงานดูแลความเรียบร้อยในวันแรกของการเปิดเทอม สังกัด สพฐ.เปิด 1.2 หมื่นแห่งจาก 3.5 หมื่นโรง ขณะที่ สธ. ติดตามการขึ้นทะเบียนวัคซีนไฟเซอร์สําหรับเด็ก 5-11ปี  ในไทย พร้อมศึกษาผลสัมฤทธ์การฉีดไฟเซอร์เด็กเล็กในสหรัฐฯ เพื่อความปลอดภัยสูงสุด
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีขอบคุณทุกหน่วยงานที่เกี่ยวข้องดูแลความเรียบร้อย อํานวยความสะดวกในการเปิดภาคเรียนตามมาตรการทางสาธารณสุขเพื่อควบคุมการแพร่ระบาดของโรคโควิด – 19 เป็นไปด้วยความเรียบร้อยโดยวันนี้ (วันที่ 1 พฤศจิกายน 2564) เป็นวันแรกของเปิดภาคเรียนของโรงเรียนหรือสถานศึกษาหลายแห่งทั่วประเทศในรูปแบบ On-Site หรือผสมระหว่างรูปแบบ On-Site กับรูปแบบอื่น ๆ ประจําปีการศึกษา 2/2564 ซึ่งทางกระทรวงศึกษาธิการรายงานว่า มีโรงเรียนสังกัด สพฐ.แจ้งเปิด 12,000 แห่ง จากทั้งหมด 35,000 แห่ง และจะมีการทยอยเปิดเรียนมากขึ้นตามความพร้อมของจังหวัดและสถานศึกษาในวันที่ 15 พฤศจิกายน โดยทางกระทรวงฯ ไม่เน้นว่าจะต้องเปิดเรียนได้จํานวนกี่แห่ง แต่ให้ความสําคัญกับความพร้อมตามมาตรการความปลอดภัยเป็นหลัก คือ การปฏิบัติตาม7 มาตรการเข้มเปิดโรงเรียน ไป-กลับ คือ 1) ประเมินความพร้อมเปิดเรียนผ่าน Thai Stop COVID Plus (TSC)+ และรายงานการติดตามการประเมินผลผ่าน MOECOVID 2) จัดกิจกรรมรูปแบบ Small Bubble 3) จัดระบบให้บริการอาหารตามหลักสุขาภิบาลอาหารและหลักโภชนาการ 4) ด้านอนามัยสิ่งแวดล้อม ตามเกณฑ์มาตรฐาน ได้แก่ การระบายอากาศภายในอาคาร การทําความสะอาดคุณภาพน้ําอุปโภคบริโภค และ การจัดการขยะ 5)จัด School Isolation แผนเผชิญเหตุ และมีการซักซ้อม 6)ควบคุมดูแลการเดินทางจากบ้านไปโรงเรียน (Seal Route) กรณีรถรับ-ส่งนักเรียน รถส่วนบุคคล และรถสาธารณะและ 7) จัดให้มี School Pass สําหรับนักเรียน ครู และบุคลากรในสถานศึกษา ข้อกําหนด 6 มาตรการหลัก (DMHT-RC) ประกอบด้วย 1) Distancing เว้นระยะห่าง 2) Mask wearing สวมหน้ากาก 3) Hand washing ล้างมือ 4) Testing คัดกรองวัดไข้ 5)Reducing ลดการแออัด 6) Cleaning ทําความสะอาด รวมถึง ข้อกําหนด 6 มาตรการเสริม (SSET-CQ) ระกอบด้วย 1) Self-care ดูแลตนเอง 2) Spoon ใช้ช้อนกลางส่วนตัว 3) Eating กินอาหารปรุงสุกใหม่ 4) Track ลงทะเบียนเข้าออกโรงเรียน 5) Check สํารวจตรวจสอบ และ 6) Quarantine กักกันตัวเอง
รองโฆษกประจําสํานักนายกรัฐมนตรี ยังเปิดเผยข้อมูลการฉีดวัคซีนให้แก่นักเรียนอายุ 12 ปีขึ้นไปนั้น ล่าสุดมีผู้ประสงค์ฉีดวัคซีนจํานวน 3.8 ล้านคน ฉีดวัคซีนแล้ว 2.8 ล้านคน แบ่งเป็นเข็มที่1 และเข็มที่2 จํานวน 2.43 ล้านคน และ 3.88 แสนคน ตามลําดับ ขณะเดียวกัน นายสาธิต ปิตุเตชะ รัฐมนตรีช่วยว่าการกระทรวงสาธารณสุขได้มอบหมายให้องค์การอาหารและยา (อย.) แจ้งบริษัทไฟเซอร์ประเทศไทยให้ทําการขึ้นทะเบียนวัคซีนสําหรับเด็กอายุ 5-11 ปี โดยเร่งด่วน หลังจากที่องค์การอาหารและยาของทางสหรัฐอนุมัติให้ ไฟเซอร์เป็นวัคซีนสําหรับฉีดเด็กอายุ 5-11 ปี ซึ่งอาจจะเริ่มฉีดกลุ่มเด็กดังกล่าวที่สหรัฐ ซึ่งระหว่างรอการขึ้นทะเบียนของบริษัทไฟเซอร์ประเทศไทยนี้ กระทรวงสาธารณสุขจะติดตามข้อมูลอาการข้างเคียงและประสิทธิภาพการฉีดวัคซีนไฟเซอร์ในเด็กวัย 5-11 ในประเทศสหรัฐอเมริกาและประเทศอื่น ๆ ไปพร้อมกัน เพื่อความปลอดภัยที่สุดของเด็กไทย
.......................................
รัฐบาลไทย-ข่าวทำเนียบรัฐบาล-ไอแบงก์ ดีเดย์ 11 เดือน 11 เปิดตัว Line Official Account : “iBank 4 All (ไอแบงก์ ฟอร์ ออล)”
วันพุธที่ 10 พฤศจิกายน 2564
ไอแบงก์ ดีเดย์ 11 เดือน 11 เปิดตัว Line Official Account : “iBank 4 All (ไอแบงก์ ฟอร์ ออล)”
ธนาคารอิสลามแห่งประเทศไทย (ไอแบงก์) เปิดตัว LINE Official Account “iBank 4 All” หรือ “ไอแบงก์ ฟอร์ ออล” อย่างเป็นทางการ  เพื่อเพิ่มช่องทางการสื่อสารที่สะดวก รวดเร็ว และมีประสิทธิภาพ อํานวยความสะดวกให้กับลูกค้า ให้เข้าถึงบริการข้อมูลที่รวดเร็วได้มากยิ่
นายวุฒิชัย สุระรัตน์ชัย กรรมการและผู้จัดการ ไอแบงก์ เปิดเผยว่า การเปิดตัว Line Official Account ภายใต้ชื่อบัญชี “iBank 4 All” (ไอแบงก์ ฟอร์ ออล) ตอกย้ําสโลแกน “ใครๆก็ใช้ได้” เพื่อเป็นการบริการช่องทางใหม่ให้ลูกค้าและประชาชนทั่วไปที่สนใจผลิตภัณฑ์และบริการของไอแบงก์ โดยเฉพาะอย่างยิ่งในช่วงวิกฤต โควิดที่ธนาคารออกมาตรการให้ความช่วยเหลืออย่างต่อเนื่อง ได้เข้าถึงข้อมูลง่ายและรวดเร็วมากขึ้น ลูกค้าสามารถเลือกดูผลิตภัณฑ์และบริการที่เหมาะกับทุกวัย หรือรายละเอียดการเข้าร่วมมาตรการช่วยเหลือต่างๆของธนาคาร ตลอดจนโปรโมชั่นดีๆไม่ว่าจะเป็นด้านสินเชื่อ เงินฝาก และบริการทางการเงินอื่น นอกจากนี้ยังมีเมนูรวมคลิปความรู้การเงินอิสลามที่หาดูได้ไม่ง่ายจากที่อื่น และสามารถสอบถามรายละเอียดของผลิตภัณฑ์และบริการต่างๆ ผ่านการแชทกับเจ้าหน้าที่โดยตรงได้ในเวลาทําการ จันทร์ ถึง ศุกร์ เวลา 08.30 – 18.00 น. อีกด้วย
ขอเชิญชวนทุกท่านเพิ่มเพื่อนง่ายๆ เพียงเข้าไปที่แอปพลิเคชั่นไลน์ จากนั้นไปที่เมนูเพิ่มเพื่อน แล้วกดค้นหาเพื่อนโดยพิมพ์ @ibank และคลิกที่เพิ่มเพื่อนก็สามารถใช้บริการได้แล้วตั้งแต่วันนี้ 11 พฤศจิกายน 2564 (11.11) เป็นต้นไป รีบแอดนะครับเพื่อจะทราบโปรโมชั่นดีๆก่อนใคร และร่วมสนุกในกิจกรรมลุ้นของรางวัลของธนาคารที่จะจัดขึ้นเร็วๆ นี้ด้วยครับ นายวุฒิชัย กล่าวทิ้งท้าย
รัฐบาลไทย-ข่าวทำเนียบรัฐบาล-ปลัด สธ. แนะผู้เดินทางไปต่างประเทศสวมหน้ากากเมื่อใกล้ชิดผู้คน กลับมามีอาการให้ตรวจ ATK
วันพุธที่ 29 มิถุนายน 2565
ปลัด สธ. แนะผู้เดินทางไปต่างประเทศสวมหน้ากากเมื่อใกล้ชิดผู้คน กลับมามีอาการให้ตรวจ ATK
ปลัดกระทรวงสาธารณสุข เผย ผู้ติดเชื้อโควิด 19 และผู้ป่วยอาการหนักเพิ่มขึ้นเล็กน้อย ส่วนผู้เสียชีวิตลดลง แต่ยังเป็นกลุ่มสูงอายุที่ได้รับวัคซีนไม่ครบ ย้ําฉีดเข็มกระตุ้นในทุกกลุ่ม พร้อมพิจารณาให้ยาแอนติบอดีออกฤทธิ์ยาวในกลุ่มที่สร้างภูมิคุ้มกันไม่เพียงพอ
ปลัดกระทรวงสาธารณสุข เผย ผู้ติดเชื้อโควิด 19 และผู้ป่วยอาการหนักเพิ่มขึ้นเล็กน้อย ส่วนผู้เสียชีวิตลดลง แต่ยังเป็นกลุ่มสูงอายุที่ได้รับวัคซีนไม่ครบ ย้ําฉีดเข็มกระตุ้นในทุกกลุ่ม พร้อมพิจารณาให้ยาแอนติบอดีออกฤทธิ์ยาวในกลุ่มที่สร้างภูมิคุ้มกันไม่เพียงพอ แนะผู้เดินทางไปต่างประเทศให้สวมหน้ากากเมื่อต้องใกล้ชิดผู้คนจํานวนมาก กลับมาแล้วให้สังเกตอาการตนเอง และตรวจATK เมื่อมีอาการป่วย
วันนี้ (29 มิถุนายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้สถานการณ์โรคโควิด 19 ในประเทศไทยยังอยู่ในการควบคุมได้ แม้แนวโน้มผู้ติดเชื้อ ผู้ป่วยกําลังรักษา จะเพิ่มขึ้นเล็กน้อย โดยพบผู้ติดเชื้อเพิ่มขึ้นในพื้นที่ กทม. ปริมณฑล และจังหวัดใหญ่ทุกภูมิภาค โดยเฉพาะอําเภอเมือง ส่วนใหญ่ติดเชื้อจากการสัมผัสใกล้ชิด และเริ่มมีสัญญาณพบผู้ป่วยอาการหนักเพิ่มขึ้น ส่วนผู้เสียชีวิตมีแนวโน้มลดลง แต่ยังเป็นกลุ่มผู้สูงอายุ 70 ปีขึ้นไป ที่ได้รับวัคซีนไม่ครบตามเกณฑ์ ดังนั้นจึงต้องเร่งฉีดวัคซีนโควิด 19 เข็มกระตุ้นในทุกกลุ่ม โดยเฉพาะกลุ่มเสี่ยงที่ติดเชื้อแล้วจะมีอาการรุนแรง คือ ผู้สูงอายุ 60 ปีขึ้นไปและผู้มีโรคประจําตัว รวมทั้งพิจารณาใช้ยาแอนติบอดีออกฤทธิ์ยาว (LAAB) ในกลุ่มเสี่ยงที่ไม่สามารถสร้างภูมิคุ้มกันได้เพียงพอจากการฉีดวัคซีน สําหรับผู้เสียชีวิตจากโรคโควิด 19 ที่มีประวัติการฉีดวัคซีนเข็มกระตุ้นแล้ว ได้ให้จังหวัดติดตามข้อมูลและเก็บตัวอย่างส่งตรวจหาภูมิคุ้มกันตามแนวทางที่กําหนด เพื่อยืนยันสาเหตุการเสียชีวิตและค้นหาปัจจัยเสี่ยงต่อการเสียชีวิต
นพ.เกียรติภูมิกล่าวต่อว่า แม้ขณะนี้ประเทศไทยจะเริ่มผ่อนคลายมาตรการต่างๆ เพื่อให้สามารถใช้ชีวิตใกล้เคียงปกติและขับเคลื่อนเศรษฐกิจ แต่ยังแนะนําให้ปฏิบัติตามมาตรการป้องกันตนเองตลอดเวลา และมารับวัคซีนตามกําหนด ซึ่งป้องกันการติดเชื้อได้ในระดับหนึ่ง และหากติดเชื้อจะช่วยลดความเสี่ยงอาการรุนแรงได้อย่างมาก ส่วนผู้ที่เดินทางไปต่างประเทศทุกคน แนะนําให้สวมหน้ากากอนามัยเมื่อต้องอยู่ใกล้ชิดกับผู้คนจํานวนมาก เว้นระยะห่างหรือหลีกเลี่ยงการร่วมกิจกรรมรวมกลุ่มคนจํานวนมากที่ไม่ได้สวมหน้ากาก เมื่อกลับจากต่างประเทศแล้วให้สังเกตอาการตนเอง และตรวจATK เมื่อมีอาการป่วย หากพบว่าติดเชื้อโควิด 19 หรือเป็นผู้สัมผัสเสี่ยงสูงจําเป็นต้องสวมหน้ากากขณะอยู่ใกล้ชิดผู้อื่นโดยเฉพาะผู้ที่เป็นกลุ่มเสี่ยง 608 หรือเมื่อไปสถานที่ปิด หรือมีคนจํานวนมาก
******************************************** 29 มิถุนายน 2565
รัฐบาลไทย-ข่าวทำเนียบรัฐบาล-วธ.เผยยอดผู้เกษียณอายุราชการปี 64 จำนวน 152 ราย นำโดยอธิบดีกรมศิลปากร-ผอ.สำนักงานศิลปวัฒนธรรมร่วมสมัย รองอธิบดีกรมศิลปากร 2 ราย กรมส่งเสริมวัฒนธรรม 1 ราย และวัฒนธรรมจังหวัด 12 ราย
วันอังคารที่ 24 สิงหาคม 2564
วธ.เผยยอดผู้เกษียณอายุราชการปี 64 จํานวน 152 ราย นําโดยอธิบดีกรมศิลปากร-ผอ.สํานักงานศิลปวัฒนธรรมร่วมสมัย รองอธิบดีกรมศิลปากร 2 ราย กรมส่งเสริมวัฒนธรรม 1 ราย และวัฒนธรรมจังหวัด 12 ราย
วธ.เผยยอดผู้เกษียณอายุราชการปี 64 จํานวน 152 ราย นําโดยอธิบดีกรมศิลปากร-ผอ.สํานักงานศิลปวัฒนธรรมร่วมสมัย รองอธิบดีกรมศิลปากร 2 ราย กรมส่งเสริมวัฒนธรรม 1 ราย และวัฒนธรรมจังหวัด 12 ราย
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า เมื่อเร็วๆนี้ ได้รับรายงานว่า ในเดือนตุลาคมปี 2564 นี้มีข้าราชการของกระทรวงวัฒนธรรม (วธ.) ที่ต้องพ้นจากราชการเนื่องจากครบเกษียณอายุเมื่อสิ้นปีงบประมาณ พ.ศ. 2564 ตั้งแต่วันที่ 1 ตุลาคม 2564 เป็นต้นไปจํานวน 152 ราย อาทิ นายประทีป เพ็งตะโก อธิบดีกรมศิลปากร นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย นายอรุณศักดิ์ กิ่งมณี รองอธิบดีกรมศิลปากร นายจารึก วิไลแก้ว รองอธิบดีกรมศิลปากร นางสาวอัจฉราพร พงษ์ฉวี รองอธิบดีกรมส่งเสริมวัฒนธรรม นายวิเชียร อนันตศิริรัตน์ ผู้อํานวยการกองศาสนูปถัมภ์ กรมการศาสนา นางแสงแข โคละทัต ผู้อํานวยการกองกิจการนักเรียน นักศึกษา สถาบันบัณฑิตพัฒนศิลป์ เป็นต้น
ปลัดวธ. กล่าวต่อไปว่า นอกจากนี้ยังมีข้าราชการในส่วนของสํานักงานปลัดกระทรวงวัฒนธรรม ได้แก่ วัฒนธรรมจังหวัด 12 ราย ได้แก่ 1.นางจิตรา สิทธนานุวัฒน์ วัฒนธรรมจังหวัดแพร่ 2.นายณพงศ์ ใบหมาดปันจอ วัฒนธรรมจังหวัดสตูล 3.นายธนิตศักดิ์ อุ่นตา วัฒนธรรมจังหวัดนครพนม 4. นายเผด็จ สุขเกษม วัฒนธรรมจังหวัดหนองคาย 5.นางพรพิมล คงตระกูล วัฒนธรรมจังหวัดขอนแก่น 6. นางปิยนุช ศรีสุข วัฒนธรรมจังหวัดพังงา 7.นางลัดดา หงสุรพันธุ์ วัฒนธรรมจังหวัดสระบุรี 8.นางสมศรี รักนุ้ย วัฒนธรรมจังหวัดสงขลา 9.นายสโรช รัตนมาศ วัฒนธรรมจังหวัดน่าน 10.นางสุชาดา หิรัญภัทรานันท์ วัฒนธรรมจังหวัดสมุทรสงคราม 11.นายเสน่ห์ สายเย็นใจ วัฒนธรรมจังหวัดเชียงใหม่ และ12.นายอนันต์ นาวิไล วัฒนธรรมจังหวัดนครนายก โดยสามารถดูรายละเอียดรายชื่อผู้เกษียณอายุราชการของ วธ. ได้ที่กลุ่มสรรหาและทะเบียนประวัติ กองกลาง สํานักงานปลัดกระทรวงวัฒนธรรม https://www.m-culture.go.th/recruit/ewt_dl_link.php?nid=1489&filename=index
ทั้งนี้ เมื่อปี 2563 ที่ผ่านมา วธ.ได้มีนโยบายสําหรับข้าราชการที่เกษียณอายุราชการ โดยขอให้รวมกลุ่มกันเป็นสมาชิกชมรมข้าราชการอาวุโสของวธ.เพื่อดูแลเรื่องสวัสดิการข้าราชการที่เกษียณอายุราชการไปแล้วให้ดูแลกันอย่างใกล้ชิด รวมไปถึงเป็นเครือข่ายวัฒนธรรม และคอยเป็นที่ปรึกษา พี่เลี้ยงให้กับข้าราชการ ให้กําลังใจคนรุ่นใหม่และสานต่องานวัฒนธรรมในอนาคต